Kingston bedank glo as SAL-direkteur | Netwerk24
Rekords vir Duplantis en Steenkamp
Presies ’n week nadat hy die paalspring-wêreldrekord verbeter het, het die jong sensasie Armand Duplantis, of Mondo soos hy ook bekend is, weer só gemaak.
Die landwye verbod op die hou van veeveilings weens die uitbreking van bek-en-klouseer in Limpopo, is ’n wekroep dat biosekuriteit veeboere se eie verantwoordelik is, en hulle moet ophou glo die regering sal help, sê Albert Loubser van Plaas Media.
Deur Francois Williams 17 Januarie 2020 16:00
Martin Kingston, een van die nie-uitvoerende direkteure van die SAL.
Dit kom nadat die joernalis en uitgewer Chris Yelland op Twitter laat weet het hy het verneem Kingston het Vrydag sy bedankingsbrief aan Pravin Gordhan, minister van openbare ondernemings, oorhandig.
Woordvoerders van die departement het nog nie op navrae gereageer nie. Tlali Tlali, kommunikasiebestuurder van die SAL, het navrae na die departement verwys.
Dit kom te midde van ’n spannende paar dae tot Sondag 19 Januarie wanneer die SAL volgens sy sakereddingspraktisyns dringend die R2 miljard benodig wat die regering aan die lugdiens belowe het as deel van die poging om die staatsbeheerde lugdiens te red.
Die SAL het gewaarsku hy sal van sy vlugte moet staak as hy nie teen Sondag die geld het nie.
Tito Mboweni, minister van finansies, het Donderdag gesê daar word hard gewerk aan onderhandelings met banke om oorbruggingsfinansiering te kry om die geld te voorsien.
Kingston is ’n ervare sakeleier en was tot Maart verlede jaar die uitvoerende hoof van die bankgroep Rothschild & Co in Suid-Afrika. Hy is ook ondervoorsitter van die sakeliggaam Besigheidseenheid Suid-Afrika (Busa).
Hy dien sedert November 2017 in die direksie van die SAL.
Meer oor: Martin Kingston | Sakeredding | Sal | Suid-Afrikaanse Lugdiens